Sunmi

Si Lee Sun-mi (namondag na Sun Mi kan Mayo 2, 1992), bistado man bilang  Sunmi (pigsusurat man na SUNMI), iyo sarong Sur na Koreano na parakanta asin parasurat-kanta. Nagdebyu siya kaidtong 2007 bilang sarong miyembro kan babaying grupo na Wonder Girls sagkod huminale sa grupo kan 2010 para magpursigi nin akademikong karera. Pagkatapos nin tolong taon na hiatus, nagbalik liwat si Sunmi para sa saiyang karera bilang soloista kaiba an 2013 debyu extended play na Full Moon– na pigbibilog kan "24 Hours" and "Full Moon" sa nasyunal na Gaon Digital Chart.

Kan 2015, pig-anunsyo ni Sunmi an pagbalik kan promosyon kaiba an Wonder Girls hasta sa pagkawara kan grupo kaidtong 2017. Dagos naman niyang pigwalat an JYP Entertainment asin nagpasiring sa MAKEUS Entertainment (bistado ngunyan bilang an ABYSS Company), na nagpaluwas kan suminikat niyang solo na "Gashina". An saiyang ikaduwang extended play na Warning iyo luminuwas kan 2018 sagkod nagmokna pa nin duwa pang suminikat na solo: an "Heroine" asin "Siren".

Personal na buhay 
Si Sunmi iyo namondag kan Mayo 2, 1992 sa Iksan, Norteng Jeolla, Sur na Korea. Nag-atendir siya sa Hwangnam Elementary School, Chungdam Middle School asin Chungdam High School, asin dagos nagmayor nin musikal na teatro sa Dongguk University.

Pigheras ni Sunmi sa sarong episode nin Talkmon kan 2018 na nagdesidio siya magin artista kan siya 12 na anyos pa sana, pagkatapos ma-ospital kan saiyang ama huli sa komplikasyon sa baga dara kan tuberkulosis. Na-inspira siya ki BoA na nagdebyu sa edad na 13, asin para saiya an "pinakamarikas na paagi sa paggibo nin kwarta" ngarig maataman niya an saiyang ina asin duwang nakakaaking tugang na lalaki. Nagpasiring siya sa Seoul para mag-audition sagkod nagin sarong JYP Entertainment trainee sa edad na 14, alagad an saiyang ama iyo nagadan tolong bulan bago an saiyang debyu sa Wonder Girls. Dagos niy naman pigkua an apelyido kan saiyang amahon na Lee mientras nasa kolehiyo sagkod pigsalak an orihinal niyang ngaran sa apelyido kaya nagin Lee Sun-mi.

Diskograpiya

Mga extended play

Mga solong album

Mga solo

Pilmograpiya

Mga serye sa telebisyon

Mga variety show

Mga music video

Toltolan

Panluwas na takod 

Mga Koreanong artista